Şirnex de binşewe polîsê ke dewrîye gêrayêne Nuruallah Çevîko ke keyeyê xo ra vejîya bi bahaneyê serê ci cigêrayîşî hêrişê ey kerdbi. Seba ke Çevîk vera nayî vejîya raştê hêrişê polîsan amebi.
Badê qewimîyayîşî Çevîk ame destbendkerdene û ame berdene edlîye. Ame vatene ke edlîye de Çevîkî ama tehdîtkerdene ke wa vengê xo mevejo û gerreyê polîsan nêkiro. Çevîk badê îfadeyî bi şertê kontrolê edlîyî ame veradayene. Çevîk dima semedê raporî ame berdene nêweşxane û tira ame vatene ke tiwayê to çîn o û şawîya keye. Çevîko ke ma pê rayîrê telefonî resayî  ci vat ey gerreyê polîsanê ke hêirşê ey kerdo, kerd.
